Dave Umahi

David Nweze Umahi CON (dem bon am on 25 July 1963) na Naija Politishan wey dey sarf as di minista of woks of Nigeria. E jus sarf finish as senator wey stand for Ebonyi South Senatoria District. E don sarf as di govnor of Ebonyi Stet fom 2015 rish 2023, an deputi govnor fom 2011 rish 2015. On 16 August 2023, President Bola Tinubu selet am as minista of woks afta senate don chek an aprov am. E enta ofis on 21 August 2023.

Hau e tek stat life an skul
Dem bon Umahi on 25 July 1964. I'm papa an mama na: Joseph Umahi Nwaze an Margaret Umahi of Umunaga, Uburu in Ohaozara Lokal Govement Aria, wey kon dey Ebonyi Stet nau. Umahi go Ishiagu High School an di Government Secondary school of Afikpo bifor e enta Enugu State University of Science an Technology in 1982. E finish wit Bachelor of Science Digre in Engineering  in 1987. 
In 1990, e stat Norman Engineering an Construction Nig. Limited wit Ombo Isokarari an na im bi di general manager rish 1993. E don sarf as Brass Engineering an Construction Nig Limited Chairman an CEO bifor.

Politis
Umahi stat poblik safis insaid 2007 as aktin chairman of Ebonyi Stet shapta of People's Democratic Party. Fom 2009 to 2011, e sarf as stet chairman of di parti. 

In 2011, Na Umahi bi di Deputy Govnor of Ebonyi Stet wit di bifor bifor govnor Martin Elechi. Na Umahi dey as Govnor on 12 April 2015, insaid eleshon wey Labour Party, All Progressive Party, an All Progressive Grand Alliance no gree sey e go wel bikos of di properti wey spoi an pipu wey dem kil for di eleshon taim.

On 16 March 2019, dem vote Umahi as govnor in Ebonyi Stet govnorship eleshon. E get 393,343 to tek win APC's Sonny Ogbuoji wey get 81,703 votes. Umahi win Ebonyi South Senatorial district eleshon in 2022. 

Awods
In October 2022, e get Nigerian nashonal honor of Commander Of The Order Of The Niger (CON)  an na President Muhammadu Buhari giv am di Awod. 

Wia dem gada di tori
1. Breaking courts sacks Umahi deputy over defection to APC. The Punch from the original 8 March 2022. Retrieved 14 October 2023.

2. Breaking Tinubu appoints Wike Minister of FCT, Umahi, Minister of works.  The Punch Newspaper 16 August 2023. Retrieved 14 October 2023.

Katigori:Naija pipul
Katigori:Tori abaut pipul life